Abdul Halim Dalimunte

Abdul Halim Dalimunte (født 28. desember 1984IPC - Rio 2016 - Men's 100m - T11 - Round 1 Heat 1/5 (arkivert), besøkt 10. desember 2016) er en indonesisk handikappet friidrettsutøver, som konkurrerer i sprintløp. Han konkurrerer i klassen T11, som er en av klassene for utøvere med synshemming. Hans ledsager er Emanuel Permana Anjar. 

 Bakgrunn 
Dalimunte er født blind, og begynte med friidrett i 2004.IPC - DALIMUNTE Abdul Halim (arkivert), besøkt 10. desember 2016.

Idrettskarriere
2014
Han deltok ved Asian Para Games 2014, der han fikk bronse på 100 meter i klassen T11. Taipeikinesiske Chuan-Hui Yang vant denne øvelsen.IPC - Records fall in para-athletics at 2014 Asian Para Games, besøkt 10. desember 2016. Indonesia fikk også bronse på 4 x 100 meter i klassen T11-13, med Dalimunte på laget. På 200 meter kom han på 4.-plass. 

2015
Ved Para-VM i friidrett 2015 kom han på 10.-plass på 100 meter, men ble slått ut i innledningsheatet på 200 meter. 

2016
I mars 2016 deltok han ved asia- og oseaniamesterskapet i parafriidrett 2016 i Dubai. Der fikk han sølv på både 100 og 200 meter, bak iranske Arash Khosravi. 

Han deltok ved Paralympiske sommerleker 2016 i Rio de Janeiro i Brasil. På 100 meter satte han personlig rekord i semifinalen, med 11,58 sekunder, men nådde ikke finalen. Også på 200 meter satte han personlig rekord, med 24,66 sekunder, men ble også her slått ut i semifinalen. 

Referanser

Eksterne lenker
 Profil hos IPC
 Rio 2016 - Abdul Halim Dalimunte
 Dubau 2016 - DALIMUNTE Abdul Halim
 Doha 2015 - DALIMUNTE Abdul Halim

Kategori:Indonesiske friidrettsutøvere
Kategori:Indonesiske handikappidrettsutøvere
Kategori:Deltakere for Indonesia under Paralympiske sommerleker 2016
Kategori:Fødsler i 1984